**„Što je život? - Puste sanje,**

**prazna sjena što nas ovi.**

**O, malen je dar nam dan**

**jer sav život to je san.**

**A san su i sami snovi.”**

Calderon de la Barca

 Kao što se kucanjem sata odbrojavaju minute do kraja onoga što nazivamo snom, tako se i odbrojava vrijeme do časa kada ćemo reći:“Hvala na druženju i zbogom.“

Sanjajući proživljavamo svoje najveće želje. Trčimo kilometarskim koracima, ronimo bez zraka, ali i borimo za opstanak.

 Kad nam je nešto nepodnošljivo, jednostavno se probudimo.

 Život je velika čudesna zagonetka koja nas može plašiti, ali nas može i ispunjavati, ako ga i s povjerenjem i radošću prihvaćamo.

Možda sanjate cijeli svoj život, međutim, vaši snovi ostaju samo snovi, pa se ponekad pitate :"Je li san zapravo realnost, a vaš stvaran život samo san iz kojeg ćete se kad-tad probuditi.

Možda ste odavno prestali sanjati svoj san, jer smatrate da on ionako nema smisla, a realan i praktičan život je nešto sasvim drugo?

Što mislite, što biste samima sebi poručili? Jesu su snovi bez-veze? Trebate li ih se odreći pod svaku cijenu? Sigurna sam da ne.

 Vjerujem, odgovor bi bio da život ima svoj smisao i svrhu kada si dopustimo snove i kada ih hrabro slijedimo. Nismo li , konačno, zato i ovdje ?

**ŽIVITE SVOJE SNOVE, A NE SANJAJTE ŽIVOT!!!**

***Drage maturantice i maturanti!***

 *S radošću, ali i žaljenjem zaključujemo još jednu školsku godinu.*

*S radošću zato jer su rezultati i Vaša djela, koja ste tijekom školovanja ostvarili, zalog za Vaše daljnje stručno napredovanje, a žaljenje stoga što odlazite.Trudili smo se darovati Vam punu brigu, trudili smo se dati Vam i što temeljitije znanje, te Vam pomoći da idete što spremniji ususret budućnosti koja je pred Vama.* ***Želimo Vam mnogo uspjeha u daljnjem školovanju i odabiru svog životnog poziva, te i dalje neugasivu žeđ za znanjem jer ZNATI više znači MOĆI više i BITI više*.**

 *Bez obzira kamo vas životni putovi odveli i bez obzira što radili u životu i čime se bavili, budite dobri, plemeniti i odgovorni LJUDI.*

*Hvala Vam.*